Әминев Исмәғил Яҡуп улы

Әминев Исмәғил Яҡуп улы (; 20.01.1906 йыл — ?) — 16-сы гвардия дивизияһының гвардия өлкән лейтенанты. 148-се гвардия артиллерия-миномёт полкының эш башҡарыу мөдиреШаймуратовцы. Аминев Исмагил Якупович.

 Биографияһы 
Исмәғил Яҡуп улы Әминев 1906 йылдың 20 ғинуарында Өфө губернаһы Бөрө өйәҙе Ҡырғыҙ улусы (хәҙерге Башҡортостан Рнеспубликаһы Илеш районы) Иҫәнбай ауылында ярлы крәҫтиән ғаиләһендә тыуған.

Тәүҙә ул Көньяҡ Урал хәрби округының (ЮУВО) 31-се механизацияланған дивизияһы 780-се уҡсылар һәм 73-сө гвардия миномёт полктарында хеҙмәт иткән була.

1942 йылдың 8 ғинуарында Дүртөйлө район хәрби комиссариаты Эшсе-Крәҫтиән Ҡыҙыл Армияһының өлкән лейтенанты Әминевты яңы ойошторолған 112-се Башҡорт кавалерия дивизияһына хеҙмәткә саҡыра.

Төрлө осорҙарҙа төрлө званиеға эйә була: гвардия өлкөн лейтенанты, гвардия интендант хеҙмәте лейтенанты, 2-се ранг гвардия техник-интенданнты, администрация хеҙмәте өлкән лейтенанты.

16-сы гвардия дивизияһының гвардия өлкән лейтенанты Әминев Исмәғил Яҡуп улы 148-се гвардия артиллерия-миномёт полкының эш башҡарыу мөдире. Һуғыш яланында хәрби администрацияла кабинетта ғына эшләп ултырмай. 1943 йылдың июль айында күрһәткән батырлығы Ҡыҙыл Йондоҙ ордены менән билдәләнә.

 Маҡтаулы исемдәре һәм башҡа бүләктәре 
 II дәрәжә Ватан һуғышы ордены (3.11.1943)
 ике Ҡыҙыл Йондоҙ ордены (20.07.1943, 8.07.1945)
 «1941—1945 йылдарҙағы Бөйөк Ватан һуғышында Германияны еңгән өсөн» миҙалы (9.05.1945)
 «Сталинградты обороналаған өсөн» миҙалы
 «Варшаваны азат иткән өсөн» миҙалы
 «Берлинды алған өсөн» миҙалыПамять народа. Аминев Исмагил Якупович

 Хәтер 
Әминев Исмәғил Яҡуп улының исеме Башҡортостанда нәшер ителгән баҫмаларҙаРГБ: Они вернулись с победой. Дюртюлинский район. т.5 Аминев Исмагил Якупович ISBN 5-295-03300-7 һәм БР-ның Илеш районы Иҫәнебай ауылында Бөйөк Ватан һуғышында ҡатнашыусылар хөрмәтенә ҡуйылған һәйкәлдәге исемлеккә индерелгән.

 Һылтанмалар 
 Шаймуратовцы. Аминев Исмагил Якупович
 Память народа. Аминев Исмагил Якупович
 РГБ: Они вернулись с победой. Дюртюлинский район. т.5 Аминев Исмагил Якупович ISBN 5-295-03300-7

 Иҫкәрмәләр 

Категория:112-се Башҡорт кавалерия дивизияһы яугирҙары
Категория:1906 йылда тыуғандар